CELEX: 
Language: el
Date: 1983-01-28 00:00:00
Title: Απόφαση του Συμβουλίου της 21ης Δεκεμβρίου 1982 για τη σύναψη συμφωνίας υπό μορφή ανταλλαγής επιστολών περί προσωρινής εφαρμογής, για τη χρονική περίοδο από την 1η Ιανουαρίου έως τις 31 Μαρτίου 1983, της συμφωνίας περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισάου περί της αλιείας στα ανοικτά των ακτών της Γουινέας-Μπισάου #Συμφωνία υπο μορφή ανταλλαγής επιστολών για προσωρινή εφαρμογή, για τη χρονική περίοδο από την 1η Ιανουαρίου έως τις 31 Μαρτίου 1983, της συμφωνίας περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισάου περί της αλιείας στα ανοικτά των ακτών της Γουινέας-Μπισάου #Πρωτόκολλο μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισάου #Συμφωνία που έγινε αντικείμενο διαπραγματεύσεων περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας- Μπισάου περί της αλιείας στα ανοικτά των ακτών της Γουινέας-Μπισσάου

Avis juridique important

|

31983D0018

83/18/ΕΟΚ: Απόφαση του Συμβουλίου της 21ης Δεκεμβρίου 1982 για τη σύναψη της συμφωνίας υπό μορφή ανταλλαγής επιστολών περί προσωρινής εφαρμογής, για τη χρονική περίοδο από την 1η Ιανουαρίου έως τις 31 Μαρτίου 1983, της συμφωνίας περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας—Μπισάου περί της αλιείας στα ανοικτά των ακτών της Γουινέας—Μπισάου  

Επίσημη Εφημερίδα αριθ. L 026 της 28/01/1983 σ. 0042

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 21ης Δεκεμβρίου 1982  για τη σύναψη της συμφωνίας υπό μορφή ανταλλαγής επιστολών περί προσωρινής εφαρμογής, για τη χρονική περίοδο από την 1η Ιανουαρίου έως τις 31 Μαρτίου 1983, της συμφωνίας περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισάου περί της αλιείας στα ανοικτά των ακτών της Γουινέας-Μπισάου  (83/18/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τη συμφωνία μεταξύ της κυβερνήσεως της Δημοκρατίας της Γουινέας-Μπισάου και της Ευρωπαϊκής Οικονομικής Κοινότητας περί της αλιείας στα ανοικτά των ακτών της Γουινέας-Μπισάου (1), ονομαζόμενη εφεξής «συμφωνία αλιείας», και ιδίως το άρθρο 17 δεύτερο εδάφιο,  την πρόταση της Επιτροπής,  Εκτιμώντας:  ότι η Κοινότητα και η Γουινέα-Μπισάου διαπραγματεύθηκαν, σύμφωνα με το άρθρο 17 δεύτερο εδάφιο της συμφωνίας αλιείας, τον καθορισμό των τροποποιήσεων ή συμπληρώσεων του καθεστώτος που καθιέρωσε η συμφωνία αυτή·  ότι, κατόπιν των διαπραγματεύσεων αυτών, μονογραφήθηκαν, στις 19 Νοεμβρίου 1982, μία συμφωνία για την τροποποιήση του παραρτήματος και του πρωτοκόλλου που αποτελούν αναπόσπαστο τμήμα της συμφωνίας αλιείας καθώς και η ανταλλαγή επιστολών αριθ. 1, η οποία τη συνοδεύει·  ότι, βάσει της συμφωνίας αυτής, οι αλιείς της Κοινότητας διατηρούν τη δυνατότητα αλιείας σε ύδατα που υπάγονται στην κυριαρχία ή στη δικαιοδοσία της Γουινέας-Μπισάου·  ότι, προς αποφυγή της διακοπής των αλιευτικών δραστηριοτήτων των σκαφών της Κοινότητας, είναι απαραίτητο να εφαρμοσθεί όσο το δυνατόν γρηγορότερα η εν λόγω συμφωνία·  ότι, για το λόγο αυτό, τα δύο μέρη μονογράφησαν ανταλλαγή επιστολών η οποία προβλέπει την προσωρινή εφαρμογή της συμφωνίας από την ημερομηνία κατά την οποία λήγει η διευθέτηση που περιέχεται στη συμφωνία υπό μορφή ανταλλαγής επιστολών η οποία εγκρίθηκε με την απόφαση 82/610/ΕΟΚ (2)· ότι πρέπει να εγκριθεί η συμφωνία, υπό την επιφύλαξη οριστικής αποφάσεως η οποία θα ληφθεί βάσει του άρθρου 43 της συνθήκης,  ΑΠΟΦΑΣΙΖΕΙ:  Άρθρο 1  Η συμφωνία υπό μορφή ανταλλαγής επιστολών περί προσωρινής εφαρμογής, για τη χρονική περίοδο από την 1η Ιανουαρίου έως τις 31 Μαρτίου 1983, της συμφωνίας περί τροποποιήσεως της συμφωνίας μεταξύ της Ευρωπαϊκής Οικονομικής Κοινότητας και της κυβερνήσεως της Δημοκρατίας της Γουινέας-Μπισάου περί της αλιείας στα ανοικτά των ακτών της Γουινέας-Μπισάου, εγκρίνεται εξ ονόματος της Κοινότητας.  Τα κείμενα που αναφέρονται στο πρώτο εδάφιο επισυνάπτονται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει τα αρμόδια πρόσωπα για την υπογραφή της συμφωνίας με δεσμευτικό για την Κοινότητα αποτέλεσμα.  Έγινε στις Βρυξέλλες, στις 21 Δεκεμβρίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 226 της 29. 8. 1980, σ. 33.  (2) ΕΕ αριθ. L 247 της 23. 8. 1982, σ. 33.